da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da da sv da da da da da da da da da nl da fr da da fr da de da da da en da da da da da da da en da da da da da da da nl da fr da da en da da da da da da en da da da da da da da da sv da da da da fr da da da da da da da da fr en da da da da da da da da da en fr da da fr da da da da da en en da da da da da da da da da da de da da tr da de da da da nl da nl da nl da nl da en da da da da en sv da da da da da da da en
læring Arkiv - Parforhold Parterapi
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
Tanker På Vandring! Kærlighedens veje og vildveje.
Langdistancevandring – med refleksioner uden filter.
Hvad er fiasko? Hvornår er noget en fiasko?
På længere sigt er en fiasko ikke nødvendigvis en fiasko. Du kan vælge at betragte det som et midlertidigt tilbageslag og en erfaringsindsamling. Det er dit valg. Al den modgang, alle de problemer og alle de tilbageslag, jeg har haft i mit liv, har jeg lært af. Og jeg har lært en MASSE. Udfordringerne har været mine vigtige læremestre. De har givet mig indsigt, fået mig til at tænke dybere over tingene og ikke tage noget for givet.
Jeg har oplevet mange forskellige ting i mit liv. Adskillige af mine partnere (eks'er) har forladt mig og er gået. Jeg har oplevet økonomisk ruin. Jeg har lidt tab, mødt modstand, negativitet og bebrejdelser ud over alle grænser. Alle disse ting har været tilbageslag, men de har alle sammen lært mig noget.
Ens venner er dejlige og støttende, men det er altså ens fjender, der er de sande læremestre, fordi de viser os vores svagheder og områder til forbedring i livet.
Så hvis alt ser håbløst ud, så se på situationen som en læreproces. Når du har lært lektien, og du har fundet ud af, hvordan du kan udvikle dig, blive mere rummelig og tilgivende, så vil den ubehagelige situation blive opløst, og ikke gentage sig mere. Når læringen er opnået, kan du bevæge dig videre til dit næste spændende læringspunkt.
Der findes ingen fiaskoer, kun midlertidige tilbageslag, som vi skal lære af i Livets Fantastiske Skole.
Hvad der ikke slår os ihjel, gør os stærkere.
Flere videoer på www.parforhold-parterapi.dk/tanker-paa-vandring
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Der er mange grunde, til at kommunikationen kan gå galt. Nogle gange viser vi nemlig så meget hensyn over for andre, at vi bliver utydelige, og misforståelser kan opstå.
Andre gange kan vi føle os trådt på, og hvis vi ikke kan få overgriberen til at forstå hvor ondt det gør på os, kan vi ubevidst blive fristet til at give igen af samme mønt. Det svarer til, at børn i en sandkasse kaster sand i øjnene på hinanden for at tydeliggøre, hvor ondt det gør på dem selv. Eller terrorister, der er trængt op i en krog og har mistet alt, og derfor påfører andre så meget smerte som muligt.
Heldigvis kan god og effektiv kommunikation læres.
Spørgsmål#35 – Hvorfor er den nye forældre bedre end den gamle?
Nogle gange bliver jeg spurgt, hvorfor livet skal være så besværligt, inden det bliver let.
En del (især) kvinder opdager, at den nye papforældre til deres børn er end bedre forældre end den biologiske. Det gælder for både mænd og kvinder. Hvordan kan det mon være?
Min tese er, at hvis man ikke er klar over, hvad der kræves for at vedligeholde et parforhold, eller hvad det vil sige at være en god partner og forældre, det vil kort sagt sige at man ikke har sat sig ind i og efterlever ”Parforholdets Færdselsregler”, så kan det gå galt. Hvis man bare tager alting for givet, og læner sig tilbage og regner med, at parforholdet passer sig selv, for nu er man heldigvis blevet gift og har fået børn, så kan det skabe en masse frustration hos partneren.
Har man derimod oplevet, hvad det vil sige at miste noget dyrebart, så strammer man sig betydeligt mere an end tidligere. Når man har lært taknemmeligheden over det, der er, i stedet for utilfredsheden over det, som ikke er, så er man i stand til at påskønne det, man har med en anden, og kan lægge energi i det.
De mennesker, der har prøvet at miste, (enten parforholdet, førligheden, en eller flere sanser, identiteten) værdsætter oftere det nye på en anden måde, og de gør noget for at holde fast i det, der er, eksempelvis parforholdet.
Spørgsmål#33 – De samme udfordringer går igen og igen i vores parforhold
Enten er problemerne nøjagtigt de samme, eller også ligner de hinanden. For nylig havde jeg en kvinde, som fortalte, at hun mange år forinden havde haft en mand, som var hende utro, og hun smed ham ud. Den næste mand snød hende økonomisk, og den tredje mand slog hende. Umiddelbart virkede det som helt forskellige udfordringer, men jeg gjorde hende opmærksom på, at det jo alt sammen handlede om overgreb og grænsesætning, hvilket hun godt kunne se, da jeg fortalte om min observation og analyse. Det gik også op for hende, at hvis hun ikke fik ændret sin strategi, ville hun blive ved med at tiltrække sig mænd, der ville overskride hendes grænser, som hun valgte at arbejde terapeutisk med sine problematikker. Efterfølgende mødte hun en helt anden type mand, som hun blev gift med.
Det kan være svært selv at gennemskue, hvad det er, der sker. For hvis det havde været let, havde vi jo gjort det for længst og gjort noget ved det. Som oftest er det de samme ting, der går igen, indtil vi har lært lektien og kan gå videre til den næste udfordring. Øvelse gør mester.
Et billedligt eksempel er, at det jo er det samme i grundskolen. Der er meget, der skal læres og det kan virke svært for eleven. Når man har lært plus og minus, går man videre med at lære at dividere og gange. Den nye læring er svær, mens den gamle læring med plus og minus nu er let.
Lad være med at ønske dig færre problemer.
Ønsk dig i stedet færdigheder og værktøjer til at løse de problemer, der er.
Klik også ind på YouTube Playlisten “Spørgsmål & Svar” (eller Kategorien med Spørgsmål & Svar her på hjemmesiden), hvor jeg på min langdistancevandring i sommeren 2018 optog flere end 50 korte videoer.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Spørgsmål#27 – Mit barns anden forældre er en idiot
Mange mennesker er fortvivlede over at skulle igennem en masse besværligheder, inden de finder lykken. Adskillige skiftende partnere, mine børn, dine børn, vores børn og så videre. Det gælder både for mænd og kvinder, og efter flere end 10.000 klienttimer og 24 år som selvstændig psykoterapeut, kan jeg se et mønster. Svaret kan være, at vi i alt for høj grad tager for meget for givet. Vi har ofte ikke lært at påskønne det, som er, altså være tilfreds med status, i stedet for at være utilfreds med det, som ikke er.
Hvis vi tager parforholdet for givet, og forventer, at det nærmest er ”selv-rensende”, og bare skal fungere med fælles bolig og børn, uden nogen form for vedligeholdelse, er det en kæmpestor fejltagelse! Også hvis vi (fejlagtigt) tror, at vi har RET og at den anden tager fejl, kan det gå grueligt galt. Det er nemlig vores følelser, der spiller os et puds.
Når man får et alvorligt vink med en vognstang, hvor parforholdet vakler, og en skilsmisse måske truer forude, kan det være, at man opdager, at det er nødvendigt at gøre en indsats. At gøre noget ANDET, end dét, man har gjort hidtil (for at FÅ noget andet).
Ganske enkelt kan det siges, at for at opnå og FÅ det, man selv gerne vil have i et parforhold, må man nødvendigvis GIVE sin partner det, som partneren gerne vil have. Når begge gør dette, får de begge automatisk, hvad de gerne vil have.
Sammenhængen mellem bil, tog og parforhold
Der er visse lighedspunkter mellem det at køre bil og parforholdet.
I gamle dage, for et halvhundrede år siden eller mere, var et parforhold faktisk lidt ligesom at tage toget. Man skulle sørge for at komme på den rigtige perron og ind i det rigtige tog. Herefter kunne man faktisk godt sidde og slappe af og nyde turen. Man skulle bare sørge for at komme af på rette station.
I dag er parforhold mere som at køre bil. Man skal hele tiden holde øje med, hvad der foregår. Man er nødt til at navigere i trafikken og holde øje med skilte og afkørsler. Der skal tages højde for uforudsete hændelser, og man skal hele tiden tjekke bilens instrumenter, eksempelvis for at se om man kører for hurtigt eller om der mangler benzin. Endvidere er der de regelmæssige serviceeftersyn, som skal overholdes. Man vælger selv, hvilken bil man vil køre i – om det er en Fiat, Tesla eller en Rolls Royce. På mange måder er nutidens parforhold meget komplekst. Der er mange ting at tage hensyn til, det går anderledes stærkt nu, og man skal ikke slippe koncentrationen ret længe før bilen kører i grøften, eller ind i en modkørende bil. Det får nemt nogle alvorlige konsekvenser. Continue reading
Hvor lang tid tager det at lære?
Tager det lige så lang tid at få et kørekort – som at lære parforholdets færdselsregler, bykørsel, glatbanekørsel og så videre, indtil førerbeviset er erhvervet?
Se videoen på 2:40 minutter
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Hvorfor vente med at lære håndværket, til det er enten i allersidste øjeblik, eller til det er meget ubelejliget?
Selvfølgelig skal man ikke bare lære noget besværligt for sjov. Men ofte venter folk med at lære det, der skal læres, til det enten er for sent eller det er livsnødvendigt. I sidste tilfælde er motivationen selvfølgelig høj, men hvis det er førstnævnte tilfælde, hvor man opgiver og vælger skilsmisse – igen og igen og igen – er det i mine øjne spild af liv, og påførelse af unødvendigt meget smerte.
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Jeg er lige kommet hjem fra den mest pragtfulde ferie sammen med min datter. Vi har været på en uges familie-højskole på Jaruplund, lige syd for grænsen i Tyskland. Vi var 32 børn (5 til 13 år) og 30 voksne (forældre og bedsteforældre). Temaet var ”Ud i naturen” i børnehøjde.
Næsten hver morgen badede vi i søen. Det er en Grundtvigiansk solid dansk højskole, så der var morgensang fra højskolesangbogen. Det mindede mig helt vidunderligt om de utallige andre gange, jeg har været på forskellige højskoler – både lange og korte kurser.
På dette kursus var der masser af tid til fri leg i gymnastiksalen eller udendørs. Der var værksteder af forskellig art og fitness-rum med sauna. Blandt andet sejlede vi i kano på søen, lavede snobrød over lejrbål, så biograffilm og var til foredrag.
Der var masser af fællesaktiviteter: Bygge vikingeskib, så frø, lave græsdukker, konstruere tømmerflåde (med 10 børn på ad gangen), drager, modeller, luftraketter og papirflyvere.
Der var også udflugter til Danfoss Univers, Vesterhavet med drageflyvning, kanalrundfart i Friederichstadt, samt bytur i Flensborg.
Hele tiden var der hygge og leg. Det var trygt at slippe sit barn løs blandt de andre børn. Det var tydeligt, at vi passede på hinandens børn.
Denne ferieform kan jeg varmt anbefale for alle forældre med små børn, og for bedsteforældre med børnebørn. Det er enormt givende på alle planer. En fantastisk god og indholdsrig uge.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Ritualer, rutiner – og færdigheder
Hvorfor er det vigtigt at have nogle færdigheder? Fordi det gør alting så meget lettere.
Jeg var i flere år formand for ”Toastmasters”, som er en international tale- og retorikforening – og der indøvede vi igen og igen procedurerne med hvordan man – hvis man skal holde tale – går op til en talerstol, hvordan man takker for ordet, indleder, bevarer overblikket over emnet, og ikke mindst hvordan man afslutter talen, så det hele sidder på rygraden. Derefter kan man for eftertiden ”nøjes” med at koncentrere sig om talens indhold, uden at behøve at skulle bruge ressourcer på det rutineprægede.
Sådan er det også i parforholdet. Formaliteterne skal være i orden, sådan at man kan koncentrere sig om dét der føles, dét der er og dét der skal siges. Hvis man skal bruge alt for mange ressourcer på at tænke over formaliteter og rammer, så er der måske ikke nok kræfter og tid til det vigtigste, nemlig indholdet, nærværet og opmærksomheden.
Page 1 of 212»
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: